stanford-oval/wikipedia huggingface dataset:
HIV נגד לוקמיה
פירוט

העיקרון המנחה את השיטה הומצא בסוף שנות השמונים, על ידי פרופסור זליג אשחר, המכהן (נכון ל-2013) כראש המחלקה לאימונולוגיה במכון ויצמן למדע. אשחר הינדס תאי לימפוציט T, בשיטות שונות של הנדסה גנטית, כך שיצוידו בקולטנים ספציפיים, שיאפשרו להם להרוג תאי מטרה סרטניים ספציפיים. עם זאת, השיטה שהמציא אז, הייתה יקרה, מסובכת, לא נחלה הצלחה בכל פעם שנוסתה ודרשה שיפורים מעשיים רבים. אחת הסיבות לכך הייתה אולי משום שאשחר לא חשב על השימוש בנגיפי HIV, אשר עצם גילויים היה חדש אז.
מאז ראשית שנות האלפיים פועלים מספר צוותי חוקרים ממספר מוסדות מחקר, בעיקר אמריקאיים, לשפר את השיטה של אשחר, לפשטה ולהוזילה. אחד הצוותים הללו נמצא בחברת קייט פארמה, אשר נרכשה באוגוסט 2017 על ידי גיליאד סיאנסז תמורת כ-12 מיליארד דולר. הצוות שם שיפר את שיטתו של זליג אשחר בצורה מסוימת אחת. צוות החוקרים מאוניברסיטת פנסילבניה, בראשות דוקטור קרל ג'ון שיפר את שיטתו של אשחר בדרך אחרת. הם השתמשו בנגיף איידס (HIV) מוחלש, כדי לגרום לשינויים הרצויים בתאי T. הייחוד של נגיף האיידס בהקשר זה, הוא יכולתו הטבעית לחדור לתאי T ולהזריק ל-DNA שלהם גנים משלו. תאי T הם תאי המטרה של HIV בטבע.
ג'ון וצוותו קיבלו ב-2010 את הסכמתם של שלושה חולי לוקמיה לימפוציטית כרונית מבוגרים, להיות הנסיינים האנושיים הראשונים של השיטה. שלושת החולים נמצאו במצב שבו הכימותרפיה כשלה בריפוי מחלתם ולא נותרה תקווה ממשית להצילם. החוקרים שאבו מגופו של כל אחד מן החולים, בין כמה עשרות מיליוני תאי T ועד כמיליארד תאים והרכיבו לתוך ה-DNA שלהם, בעזרת נגיף HIV מוחלש, גנים ליצירת קולטנים ספציפיים מתאימים. אחר כך הם הזריקו את תאי T המהונדסים של החולים, חזרה לגופם. לפני ההזרקה הזו חזרה, הושמדו כל תאי T הבלתי מהונדסים שנותרו בדמו של החולה, כדי למנוע מלחמה בין התאים המהונדסים לאלה הטבעיים.
עשרה ימים לאחר ההזרקה סבלו החולים במשך מספר שבועות מקדחת חום קשה ולחץ דמם ירד מאוד, עד כדי כך שהם נמצאו בסכנת חיים של ממש. אולם בסוף התהליך חזר מצבם לקדמותו ובשניים מהם הלוקמיה נעלמה לחלוטין, בעוד שאצל השלישי אובחן שיפור, הגם שלא העלמות מוחלטת של המחלה. אצל אותם שני חולים שהבריאו לכאורה, הלוקמיה לא שבה, נכון לדצמבר 2012, למעלה משנתיים וחצי לאחר מכן, כך שההנחה היא שהחולים נרפאו לחלוטין. נראה כי תאי לימפוציט T מהונדסים, שהוזרקו, התרבו בגופם של החולים, השמידו את הסרטן, ואז נעלמו, משאירים מאחוריהם רק מספר תאים מצומצם, ש"יזכור" את המחלה והטיפול, למקרה שהסרטן יחזור. לא נמצא הבדל בהשפעה כתוצאה מהשוני במספר תאי T שנשאבו.
לאור תוצאות השלב הראשון החל טיפול דומה בתשעה חולים נוספים, שחלו בצורות נוספות של לוקמיה והיו אף הם בשלבים סופניים, בהם שום טיפול חלופי לא הועיל יותר. בין השאר הוחל בטיפול זה, באפריל 2012, בילדה בת שבע, אמילי ווייטהד, שחלתה שנתיים קודם לכן בלוקמיה לימפוציטית חריפה או לוקמיה לימפובלסטית חריפה (Acute Lymphoblastic Leukemia). הטיפול הוביל לתוצאה דומה מאוד לזו שתוארה לעיל, לרבות קדחת חום וירידת לחץ דם מסכנת חיים, אך בסופו של דבר להיעלמות מוחלטת של הסרטן, לפחות למשך השנים שעברו מאז הטיפול (הילדה בריאה לחלוטין גם נכון ל-2017 והיא והוריה היו בין המשפיעים בעד אישור ה-FDA, המפורט להלן).
בעקבות ההצלחה

בעקבות ההצלחה, לפחות לכאורה, של הטיפול שהוביל קרל ג'ון, השקיעה חברת התרופות נוברטיס 20 מיליון דולר בצוותו, לצורך פיתוח ושיכלול השיטה. בין הבעיות אותן צריך היה הצוות לפתור:
לכל חולה יש ליצור "קו" ספציפי של תאי T לטיפול בסרטן הספציפי שלו.
מדובר בטיפול יקר - העלות הישירה בלבד, עומדת, נכון ל-2012 על כ-20,000$ לחולה.
הטיפול גורם להשמדתם של כל תאי לימפוציט B של החולה, כך שהוא יצטרך לקחת עד סוף ימיו תרופה למניעת אותם זיהומים ספציפיים נגדם לוחם בדרך כלל סוג זה של לימפוציטים.
לא ברור מדוע ההצלחה של טיפול זה היא חלקית בלבד. ייתכן שהדבר נובע מכך שלא אצל כל החולים, כל הלימפוציטים מסוג B נושאים על פני המעטפת שלהם את האנטיגן המתאים אליו יוכלו להתחבר תאי לימפוציט T המהונדסים.
מאידך, ייתכן שגם רקמות בריאות יישאו את אותו אנטיגן נגדו מכוונים תאי T המהונדסים, כך שגם איברים בריאים עלולים להיפגע.
למרות כל הבעיות שנמנו לעיל או אחרות שיתגלו, ייתכן ששיטה זו מעניקה תקווה ממשית לכך שהיא תהווה, לפחות עבור חלק מן החולים, תרופה לסרטן הדם לסוגיו. ייתכן אף, ששיטה זו נותנת פתח, הגם שעדיין רחוק, להנדסת תאי T, כך שיוכלו לחסל ולרפא גם סוגים אחרים של סרטן, לא רק של הדם, אלא אולי אף ברקמות מוצקות.
ניסוי נרחב על בני אדם ואישור ה-FDA‏ (2017)

בין אפריל 2015 לאוגוסט 2016 התנהל שלב נרחב יותר של ניסוי השיטה על בני אדם. כאמור, תחילה היא נוסתה על שלושה ולאחר מכן עוד תשעה בני אדם. בשלב השלישי השתתפו בניסויים 63 מתנדבים, רובם ילדים חולי לוקימיה, שכל שיטות הטיפול האחרות לגביהם נכשלו, והרופאים הכריזו עליהם כסופניים. הטיפול הציל בשלבו הראשוני ממוות בטוח 82.5% מהחולים הסופניים, כלומר 52 בני אדם נותרו בחיים עם רמיסיה (Remission - נסיגה במחלה). בהמשך חלה התדרדרות חוזרת במצבם של 11 מתוכם, ועוד 11 עברו טיפולים נוספים, שגרמו לכך שאי אפשר יהיה להעריך את תוצאת הניסוי כשלעצמו, לגביהם. כמו כן אחד המתנדבים פרש מהניסוי. כלומר, נכון לסוף 2016, 29 מתוך 63 המתנדבים הסופניים (כמעט מחצית), הבריאו לכאורה ממחלתם. רק 11 (17.5%) מ-63 המתנדבים מתו בשלב הראשון וגם בקרבם, לפחות אצל חלק, הייתה הקלה זמנית בסימפטומים והארכת חיים בת מספר חודשים לעומת הצפי הראשוני.
לאור תוצאות אלה, ב-12 ביולי 2017 החליט צוות מיוחד של ה-FDA, פה אחד, להמליץ שהסוכנות האמריקאית תאשר את הפיתוח הסינתטי של הטיפול, אשר איננו משתמש בנגיף ה-HIV, באופן סופי וב-30 באוגוסט 2017 הוא אושר, הריפוי הגני הראשון שאושר אי פעם על ידי מנהל המזון והתרופות האמריקאי.
ראו גם

סטיבן רוזנברג
קייט פארמה
לוקמיה מיאלואידית חריפה
לוקמיה מיאלואידית כרונית
שחפת נגד סרטן שלפוחית השתן
הערות שוליים

↑  נשא נגיפי סינתטי (אורכב 20.04.2018 בארכיון Wayback Machine)
↑  "F.D.A. Panel Recommends Approval for Gene-Altering Leukemia Treatment", ניו יורק טיימס, 12 ביולי 2017
1 2  ג'יימס גלאגר, "First cancer 'living drug' gets go-ahead", באתר BBC,‏ 30 באוגוסט 2017
1 2  שלושת מקבלי פרס נוברטיס לאימונולוגיה קלינית ל-2016, זליג אשחר, סטיבן רוזנברג וקרל ג'ון, באתר נוברטיס, 15 באוגוסט 2016
↑  In Girl’s Last Hope, Altered Immune Cells Beat Leukemia, באתר ניו יורק טיימס, 10 בדצמבר 2012
↑  An Immune System Trained to Kill Cancer, באתר ניו יורק טיימס, 12 בספטמבר 2011
↑  Expression of immunoglobulin-T-cell receptor chimeric molecules as functional receptors with antibody-type specificity, דצמבר 1989, PNAS
↑  על פרופסור זליג אשחר, באתר מכון ויצמן למדע
↑  מגזין מכון ויצמן, ‏מתמקדים במטרה, באתר "הידען", 27 ביולי 2011
↑  Chimeric Antigen Receptor–Modified T Cells in Chronic Lymphoid Leukemia, אוגוסט 2011, באתר New England Journal of Medicin
↑  שרית רוזנבלום, ידיעות אחרונות, הטיפול שהציל בת 6 מלויקמיה: נגיף איידס מהונדס, באתר ynet, 11 בדצמבר 2012
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
FN Browning M1900

| --- | --- |

 מידע כללי
 סוג:  אקדח חצי אוטומטי
 תכנון:  בשנת 1896 על ידי חברת FN Herstal - ג'ון בראונינג
 מדינה מייצרת:  בלגיה בלגיה
 יצרן:  FN Herstal
 מעצב:  ג'ון בראונינג 
 יחידות שיוצרו:  700,000 
 מידע טכני
 קליבר:  7.62x17mm SR
 הזנה:  מחסנית של 7 כדורים
 כוונות:  כוונת ברזל קטנה
 אורך כולל:  172 מ"מ
 אורך קנה:  102 מ"מ
 משקל ריק:  625 גרם
 
FN Browning M1900 הוא אקדח בלגי תוצרת חברת FN Herstal. ובקושי היה בו שימוש, בכמה מבצעים משטרתיים קטנים ומצומצמים. זהו האקדח הראשון של חברת FN Herstal.
האקדח נחשב לקל מאוד, בעל רתע נמוך וניתן לירי בקלות, אך יש צורך לנקות את הקנה די הרבה פעמים בגלל אבק השרפה.
תחמושת

התחמושת 7.62x17mm SR היא התחמושת הראשונה של FN Herstal, והיא תחמושת קלה ודלילה מאבק שרפה, מה שאומר שלפעמים פגיעה אחת בבטן לא הספיקה ולהריגה נדרש לירות 3 כדורים לפחות.
שמות נוספים

FN M1900
FN Mle.1900
Browning M1900
Browning No.1
ראו גם

FN Browning M1903
FN HP
FN Browning M1910
One More River to Cross

One More River To Cross (בעברית: עוד נהר אחד לחצות) הוא אלבום האולפן העשירי של להקת הבלוז רוק האמריקאית קנד היט, שיצא בשנת 1973 על ידי אטלנטיק רקורדס. זהו האלבום היחיד של הלהקה שיצא על ידי לייבל זה, לאחר שהלהקה ניהלה קונפליקט עם הלייבל המרכזי שלה, ליברטי רקורדס, בעקבות חוזה לא מחייב. האלבום הופק על ידי בארי בקט ורוג'ר הוקינס, חברי קבוצת "Muscle Shoal Horns". זהו אלבום רוק בלוז ודלתא בלוז. את עטיפת האלבום, המציגה איור אמורפי של ציפורי פלמינגו, עיצב ארני קפלו.
רשימת שירים

פרק זה טעון שכתוב. אנא תרמו לוויקיפדיה .  הסיבה היא ויקיזציה.
One More River to Cross" - 3:10" (דניאל מור)
L.A. Town" - 3:28" (כל הלהקה)
I Need Someone" - 4:54" (בוב הייט)
Bagful of Boogie" - 3:34" (כל הלהקה)
I'm a Hog for You Baby" - 2:40" (ג'רי ליבר ומייק סטולר)
You Am What You Am" - 4:31" (ג'יימס שיין)
Shake, Rattle and Roll" - 2:31" (ג'ואל סקוט היל)
Bright Times Are Comin'" - 3:11" (כל הלהקה)
Highway 401" - 3:53" (כל הלהקה)
We Remember Fats" - 5:07" (פאטס דומינו)
LTR

רצפי LTR זהים בשני קצות הרטרוטרנספוזון
LTR או Long terminal repeats הם רצפי DNA באורך של מאות זוגות בסיסים, שמתרחשים בגנום איאוקריוטי בשני הקצוות של סדרת גנים שיוצרים יחד רטרוטרנספוזון או גנים שמקורם מרטרו-וירוסים שנכנסו לגנום האיאוקריוטי. לכל הגנים שהם רטרו-וויראליים יש LTR בקצותיהם, אבל לא לכל הרטרוטרנספוזונים. נגיפים משתמשים ברצפים אלו כדי להחדיר את הרצף הגנטי שלהם אל הגנום של הפונדקאי.
בדרך כלל, אלמנט שיש בקצוותיו זוג של LTR-ים יקודד גם רוורס טרנסקריפטאז שאחראי על שעתוק הפוך (מגדיל RNA לגדיל cDNA ולבסוף ל-dsDNA) ואינטגראז שמאפשר לאלמנט להשתכפל ולהיכנס למקום אחר בגנום. עותקים כאלה של אלמנטים עם LTR בקצוות נמצאים בדרך כלל מאות או אלפי פעמים בגנום.
רצפי LTR מהווים כ-8 אחוז מהגנום האנושי.
שעתוק

הרצפים ש"עטופים" ב-LTR בקצותיהם בחלקם משועתקים לתוצר ביניים של רנ"א, ולאחר מכן עוברים שעתוק הפוך לגדיל המשלים של דנ"א (cDNA), ולבסוף לדנ"א דו גדילי dsDNA עם LTR מלאים בקצותיהם. ה-LTR מתווך את האינטגרציה של הדנ"א (בעזרת אינטגראז ספציפי) לתוך אזור אחר בכרומוזום המארח.
רטרווירוסים כמו HIV משתמשים במכניזם הבסיסי הזה.
תארוך

בגלל שהקצוות ה-5' וה-3' של ה-LTR זהים בהכנסה שלהם לגנום, ההבדל בין זוגות של LTR-ים שונים יכול לשמשל כדרך להעריך את הגיל של הרטרווירוס שהוכנס. בשיטה זו של תארוך משתמשים פלאו-וירולוגים, למרות שהיא לא לוקחת בחשבון פקטורים מסוימים כמו המרת הגן ורקומבינציה הומולוגית.
HIV-1

הLTR של HIV-1 הוא באורך 634 זוגות בסיסים, ובדומב לLTR-ים של רטרווירוסים אחרים, מחולק לאזורים R, U3 ו-U5. אפשר להמשיך ולחלק את U3 ו-U5 לפי אזורי פקטורי שעתוק וההשפעה שלהם על הפעילות של LTR וביטוי של גנים ויראליים. התהליך הרב שלבי של שעתוק הפוך מסתיים בהכנסה של שני LTR-ים זהים, שלכל אחד מהם יש אזורים R, U3 ו-U5 בשני קצוות הדנ"א הפרו-ויראלי. קצוות הLTR משתתפים באינטגרציה של הפרו-וירוס לגנום המארח, ואז הLTR בקצה ה5' משמש כפרומוטור של כל הגנום הרטרו-ויראלי, בזמן שהLTR בקצה ה3' תומך בפוליאדנילציה של הרנ"א הוויראלי הנוצר, וב-HIV-1, HIV-2, ו-SIV מקודד לחלבון Nef.
כל הסיגנלים הנצרכים לביטוי הגן נמצאים ב-LTR: מעצם (Enhancer); פרומוטר; התחלת שעתוק (כמו cappimg), סיום שעתוק ופוליאדנילציה.
ב HIV-1 אזור ה5'UTR מאופיין לפי הבדלים בתפקוד ומבנה לכמה תת-אזורים:
TAR: אלמנט (trans-activation response element) שמשמש תפקיד חשוב באקטיבציה של שעתוק דרך אינטראקציה עם חלבונים ויראליים. הוא מיוצר קשר יציב מאוד בצורת stem–loop שמורכב מ26 זוגות בסיסים עם בליטה במבנה השניוני שמתקשר עם החלבון המאקטב שעתוק Tat.
Poly A משחק תפקיד חשוב בדימריזציה ובאריזת הגנום, מכיוון שזה הכרחי לחיתוך ולפוליאדנילציה. דווח על כך שרצפים במעלה הזרם וגם במורד הזרם נצרכים לייעול של תהליך החיתוך (cleavage).
PBS אזור קישור של הפריימר, אורך 18 נוקלאוטידים ובעל רצף ספציפי שנקשר לפריימר של tRNA של ליזין, שנצרך להתחלת השעתוק ההפוך.
Psi (Ψ) זה מוטיב ייחודי שמעורב ברגולציה על האריזה של הגנום הויראלי לתוך קפסיד. הוא מורכב ממבנה של גזע ולולאה, או SL (stem–loop) עם אזור חיתוך מרכזי ב SL השני.
DIS הוא אזור של התחלת דימריזציה, והוא רצף שמור מאוד של אינטראקציה רנ"א-רנ"א המרכיב את ה SL1 באלמנט האריזה פסאי של הרבה רטרו-וירוסים. DIS מאופיין על ידי גזע שמור ולולאה פלינדרומית שיוצרת קומפלקס בין גנומי הרנ"א הויראליים שגורם לדימריזציה שלהם לאנקפסולציה.
השעתוק מתחיל בתחילת ה-R, מוסף לו cap, ואז השעתוק ממשיך דרך כל שאר הפרו-וירוס, ובדרך כלל נעצר בהוספה של הפוליאדנילציה ישר בסיום רצף הR שבLTR בנמצא בקצה ה3'.
לא מפתיע ששני ה-LTR שבשני הקצוות של HIV יכולים לתפקד כפרומוטורים של שעתוק כי שני האלמנטים זהים מבחינת הרצף הנוקלאוטידי. ה-LTR שנמצא בקצה ה3' פועל להפסקת שעתוק ופוליאדנילציה. לעומת זאת, כנראה שפעילותו השעתוקית של הLTR שנמצא בקצה ה5' הרבה יותר משמעותית, מצב שדומה מאוד לשאר הרטרו-וירוסים.
במהלך השתעוק של הפרו-וירוס של HIV1, יש התעלמות מהסיגנלים של הפוליאדנילציה שנוכחים ב5'LTR, בעוד שהסיגנלים הזהים של פוליאדנליציה שנוכחים ב3'LTR משומשים באופן יעיל. הועלתה השערה שרצפים ששועתקו מה-3'LTR של ה-HIV משפרים בציס את הפוליאדנילציה בתוך ה3'LTR.
הערות שוליים

↑  Ishak, Charles A.; De Carvalho, Daniel D. (2020). "Reactivation of Endogenous Retroelements in Cancer Development and Therapy". Annual Review of Cancer Biology. 4: 159–176. doi:10.1146/annurev-cancerbio-030419-033525.
↑  Hayward, Alexander (באוגוסט 2017). "Origin of the retroviruses: when, where, and how?". Current Opinion in Virology. 25: 23–27. doi:10.1016/j.coviro.2017.06.006. ISSN 1879-6265. PMC 5962544. PMID 28672160. {{cite journal}}:  (עזרה)
↑  Krebs, Fred C.; Hogan, Tricia H.; Quiterio, Shane; Gartner, Suzanne; Wigdahl, Brian (2001). "Lentiviral LTR-directed Expression, Sequence Variation, and Disease Pathogenesis" (PDF).  In Kuiken, C; Foley, B; B; Marx, P; McCutchan, F; Mellors, JW; Wolinsky, S; Korber, B (eds.). HIV Sequence Compendium 2001. Los Alamos, NM: Theoretical Biology and Biophysics Group, Los Alamos National Laboratory. pp. 29–70.
1 2  Klaver, B; Berkhout, B (1994). "Comparison of 5' and 3' long terminal repeat promoter function in human immunodeficiency virus". Journal of Virology. 68 (6): 3830–40. doi:10.1128/JVI.68.6.3830-3840.1994. PMC 236888. PMID 8189520.
↑  Wu, Yuntao (2004). "HIV-1 gene expression: Lessons from provirus and non-integrated DNA". Retrovirology. 1: 13. doi:10.1186/1742-4690-1-13. PMC 449739. PMID 15219234.
↑  Valsamakis, A; Schek, N; Alwine, JC (1992). "Elements upstream of the AAUAAA within the human immunodeficiency virus polyadenylation signal are required for efficient polyadenylation in vitro". Molecular and Cellular Biology. 12 (9): 3699–705. doi:10.1128/mcb.12.9.3699. PMC 360226. PMID 1508176.
↑  Goldschmidt, V.; Rigourd, M; Ehresmann, C; Le Grice, SF; Ehresmann, B; Marquet, R (2002). "Direct and Indirect Contributions of RNA Secondary Structure Elements to the Initiation of HIV-1 Reverse Transcription". Journal of Biological Chemistry. 277 (45): 43233–42. doi:10.1074/jbc.M205295200. PMID 12194974.
↑  Johnson, Silas F.; Telesnitsky, Alice (2010).  Madhani, Hiten D (ed.). "Retroviral RNA Dimerization and Packaging: The What, How, when, Where, and Why". PLOS Pathogens. 6 (10): e1001007. doi:10.1371/journal.ppat.1001007. PMC 2951377. PMID 20949075.
↑  Heng, Xiao; Kharytonchyk, Siarhei; Garcia, Eric L.; Lu, Kun; Divakaruni, Sai Sachin; Lacotti, Courtney; Edme, Kedy; Telesnitsky, Alice; Summers, Michael F. (2012). "Identification of a Minimal Region of the HIV-1 5′-Leader Required for RNA Dimerization, NC Binding, and Packaging". Journal of Molecular Biology. 417 (3): 224–39. doi:10.1016/j.jmb.2012.01.033. PMC 3296369. PMID 22306406.
↑  Brown, PH; Tiley, LS; Cullen, BR (1991). "Efficient polyadenylation within the human immunodeficiency virus type 1 long terminal repeat requires flanking U3-specific sequences". Journal of Virology. 65 (6): 3340–3. doi:10.1128/JVI.65.6.3340-3343.1991. PMC 240993. PMID 1851882.
Ela (שיר של אנדרומאכי)

"Ela" ("ביוונית: Έλα", "בעברית: בוא") הוא סינגל שהוקלט על ידי הזמרת היוונייה אנדרומאכי. השיר יצא לאור ב-9 במרץ 2022, וייצג את קפריסין באירוויזיון 2022.
הוצאה לאור

"Ela" יצא לאור לראשונה בתוכנית הקטלוויזיה הקפריסאית "la ston Aera", של ערוץ CyBC. הווידאו קליפ שלו פורסם ב-10 במרץ, והוא יצא לפלטפורמות הזרמות המוזיקה השונות ב-11 במרץ.
לפני האירוויזיון

בספטמבר 2021 הצהיר מנכ"ל חברת התקליטים Panik Records, ג'ורג' ארסנאקוס, כי הוא חתם על הסכם שיתוף פעולה עם רשות השידור הקפריסאית, CyBC, בנוגע להפקת קדם אירוויזיון לאומי לאירוויזיון 2023. בינואר 2022 פורסם כי השניים סיכמו על שיתוף פעולה גם בבחירת הנציג והשיר הקפריסאי לאירוויזיון 2022. הם נבחרו על ידי מרווין דיטמן ודן שיפטון.
בחירתה של אנדרומאכי לייצוג המדינה בתחרות הופצה כשמועה עוד בדצמבר 2021. יחד איתה נמנתה טניה בראזו בין האפשרויות לייצוג המדינה בתחרות. בתוכנית הרדיו "Good Morning Show" דווח כי שם הנציג נגמר באותיות "מאכי". היא הוכרזה באופן רשמי כנציגה הנבחרת ב-9 במרץ 2022, במהלך התוכנית Ola ston Aera.‏
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי קפריסין תופיע בחלק הראשון של חצי הגמר השני.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. קפריסין הופיעה תשיעית, לאחר אוסטרליה ולפני אירלנד. ב-12 במאי 2022 ביצעה אנדרומאכי את "Ela" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 12 עם 63 נקודות.
הערות שוליים

↑  "Cyprus: Andromache to Eurovision 2022 with "Ela"". Eurovisionworld (באנגלית בריטית). 2022-03-09. נבדק ב-2022-03-09.
↑  "Cyprus: Andromache will sing "Ela" at Eurovision 2022". wiwibloggs (באנגלית אמריקאית). 2022-03-09. נבדק ב-2022-03-09.
↑  Argyriou, Giannis (2021-09-24). "Cyprus: Through a talent show the representative at Eurovision 2023!". Eurovision Fun. ארכיון מ-24 בספטמבר 2021. נבדק ב-2021-09-24. {{cite web}}:  (עזרה)
↑  Granger, Anthony (2022-01-31). "Cyprus: Marvin Dietmann & Dan Shipton to Stage Eurovision 2022 Performance". Eurovoix. ארכיון מ-31 בינואר 2022. נבדק ב-2022-02-01. {{cite web}}:  (עזרה)
↑  טניה בראזו תייצג את קפריסין עם שיר של מיכאליס חטזיאניס?, אתר EuroMix
↑  López, Víctor (2022-02-07). "Cyprus: Andromachi To Represent the Nation at Eurovision?". Eurovoix. נבדק ב-2022-02-08.
↑  Argyriou, Giannis (2022-03-04). "Cyprus: The announcement of the song on March 9!". Eurovision Fun (באנגלית בריטית). נבדק ב-2022-03-05.
↑  "Eurovision 2022: Ο κύβος ερρίφθη, με Ανδρομάχη στο Τορίνο η Κύπρος". Fosonline (ביוונית). 2022-03-07. נבדק ב-2022-03-07.
↑  "Eurovision Κύπρος: Η Ανδρομάχη μας λέει «ELA!» και ταξιδεύει για Τορίνο τον Μάιο". Lifenewscy (ביוונית). 2022-02-09. נבדק ב-2022-02-09.
↑  Christou, Costa (9 במרץ 2022). "Andromache to represent Cyprus at Eurovision 2022 with "Ela"". ESCXtra. נבדק ב-9 במרץ 2022. {{cite web}}:  (עזרה)
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
High School Musical: The Musical: The Series: The Soundtrack

High School Musical: The Musical: The Series: The Soundtrack הוא אלבום הפסקול לעונה הראשונה של סדרת הסטרימינג "היי סקול מיוזיקל: המחזמר: הסדרה", שיצא ב-10 בינואר 2020, תחת הוצאת וולט דיסני רקורדס. התוכנית עלתה לשידור בשירות הסטרימינג דיסני+ ב-12 בנובמבר 2019.
הפסקול של הסדרה כולל שירים חדשים וביצועים לשירים מהסרט המקורי של "היי סקול מיוזיקל".
רקע והרכב

יוצר הסדרה טים פדרל הציע במקור את "היי סקול מיוזיקל: המחזמר: הסדרה" עבור דיסני+ עם הרעיון לפתח שירים מקוריים כדי להשלים את הקטלוג של הזיכיון. העונה הראשונה מכילה 10 שירים מקוריים, כששיר חדש מבוצע בכל פרק.
הפסקול כולל הקלטות חדשות של שירים מהסרט המקורי של "היי סקול מיוזיקל"; "Start of Something New", ‏"What I've Been Looking For", ‏"Breaking Free",‏ "Stick to the Status Quo",‏ "Bop to the Top", ‏"When There Was Me and You" ו-"We're All in This Together". השירים "חודשו" עבור הסדרה. סטיב וינסנט, שעבד על הסרטים המקוריים, שימש כמפקח המוזיקלי של הסדרה והביא מספר מוזיקאים לכתוב מוזיקה חדשה. אוליביה רודריגו המגלמת את ניני כתבה שיר מקורי לסדרה, "All I Want"; וכתבה את "Just for a Moment" עם ג'ושוע באסט והמפיק המוזיקלי, דן בוק.
לוקאס גראביל, שגילם את ראיין אוונס בסרטים המקוריים, מופיע באלבום בשיר "Role of a Lifetime" לצד קייט ריינדרס המגלמת את מיס ג'ון.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | – |
|  אוסטרליה | אלבומים דיגיטליים אוסטרליים | 22 |
|  ארצות הברית | בילבורד 200 | 31 |
|  ארצות הברית | אלבומי פסקול | 2 |
|  קנדה | מצעד האלבומים הקנדי | 38 |
מיקומי שיא > מצעדים שנתיים

|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | אלבומי פסקול | 21 |
ראו גם

High School Musical (פסקול)
הערות שוליים

1 2 3  High School Musical: The Musical: The Series Creator Talks Inspiration, Punctuation and more, PRIMETIMER, ‏11 ביולי 2019
1 2 3  ‘High School Musical’ Graduates: How the New Disney+ Series Pays Homage With Modern Twists, בילבורד, ‏11 בנובמבר 2019
↑  Disney+ to Release HIGH SCHOOL MUSICAL: THE MUSICAL: THE SERIES Soundtrack, Broadway World, ‏7 בנובמבר 2019
↑  High School Musical: The Musical: The Series Soundtrack, Out in January, to Feature HSM Classics and New Tunes, Playbill, ‏7 בנובמבר 2019
↑  'High School Musical' Star Olivia Rodrigo Wrote Her Own Songs For The Show, Bustle, ‏12 בנובמבר 2019
↑  Swift, Andy (8 בנובמבר 2019). "High School Musical: The Musical: The Series: Grade It! Plus, Find Out What to Expect From Season 1 (and Beyond)". TVLine. נבדק ב-10 בנובמבר 2019. At no point did anyone from Disney Channel or Disney+ tell me... {{cite web}}:  (עזרה)
↑  Wang, Jessica (8 בנובמבר 2019). "The High School Musical Series Will Feature An OG Cast Member Cameo". Bustle. Bustle Digital Group. נבדק ב-9 בנובמבר 2019. {{cite web}}:  (עזרה)
↑  ARIA Digital Albums Chart.pdf
↑   ציוץ של billboard charts ברשת החברתית אקס (טוויטר), 22 בינואר 2020
↑  Billboard Canadian Albums, בילבורד, ‏25 בינואר 2020 (באנגלית)
↑  Soundtracks, בילבורד, ‏2021 (באנגלית)
| --- | --- |
בקרת זהויות :  MusicBrainz release group: 5f35c805-102e-4b22-a950-a06fce5380ad
High School Musical: The Musical: The Holiday Special: The Soundtrack

High School Musical: The Musical: The Holiday Special: The Soundtrack הוא אלבום פסקול של ספיישל הסטרימינג "היי סקול מיוזיקל: המחזמר: ספיישל החג". שחקני הסדרה "היי סקול מיוזיקל: המחזמר: הסדרה" משתתפים באלבום. האלבום והספיישל נוצרו לאחר הפסקת הפקת העונה השנייה בשל מגפת הקורונה. הפסקול יצא לאור ב-20 בנובמבר 2020, שלושה שבועות לפני שידור הספיישל בדיסני+ ב-11 בדצמבר.
רקע

בחודש מרץ 2020, ההפקה של העונה השנייה של " היי סקול מיוזיקל: המחזמר: הסדרה", יחד עם פרויקטים רבים ברחבי העולם, נעצרה בשל התפרצות מגפת הקורונה. הפקת העונה המשיכה מאוחר יותר באותה השנה. לפני החזרה לצילומים, טים פדרל, יוצר הסדרה, החליט לנצל את הסגר על מנת ליצור סרט לחג המולד עם צוות השחקנים. בריאיון פדרל אמר:
... כולם הרגישו די נורא. [...] אז אמרתי לדיסני, 'מה אם נשתמש בהפרדה הטבעית הזו לטובתנו ונכיר את השחקנים מאחורי הדמויות?'
צילומי הספיישל נעשו עם צוות הפקה קטן במהלך סתיו 2020, כשפדרל מביים מרחוק וצולם בארבע מדינות: אריזונה, ניו יורק, קליפורניה ויוטה. לדבריו של פדרל, ”הצוות היה פשוט כל כך שמח לעבוד. למרות שכולם לובשים מגני פנים ומסכות, כולם באמת הביאו את המיטב שלהם.”.